kardosdrur/scandi-wiki huggingface dataset:
Kvalifikation til VM i håndbold 2013 (kvinder)

Kvalifikation til VM i håndbold 2013 var en række kampe, der blev spillet, for at finde de 22 hold, der foruden værtsnationen  og de forsvarende verdensmestre fra , skal deltage i VM 2013. Det skete dels via de kontinentale mesterskaber og dels (for Europas vedkommende) ved yderligere kvalifikationskampe.

Tildeling af pladser 
De enkelte forbund er sikret et vist antal pladser hver. Derudover har hvert forbund én ekstra plads pr. land, der sluttede i top-9 ved det seneste VM.

Europa 
Den europæiske kvalifikation startede med et indledende gruppespil, hvorfra de fire puljevindere kvalificerede sig til playoffkampe ude og hjemme. De tolv hold, der deltog ved EM 2012, men som ikke i forvejen er kvalificeret til VM, indtrådte direkte i playoffrunden.

Indledende kvalifikation 
Den indledende kvalifikation foregik i efteråret 2012. I gruppe 1 og 2 blev spillet i ét land, hvor man mødte hver modstander én gang. I gruppe 3 og 4 blev der spillet ude og hjemme. De fire gruppevindere kvalificerede sig til playoffkampene

Gruppe 1 
Kampene i gruppe 1 blev spillet i Slovakiet.

Gruppe 2 
Kampene i gruppe 2 blev spillet i Holland.

Gruppe 3 
Kampene i gruppe 3 blev spillet som ude- og hjemmekampe

Gruppe 4 
Kampene i gruppe 4 blev spillet som ude- og hjemmekampe

Playoffkampe 
I playoffkampene deltog de fire hold, der gik videre fra indledende runde samt de tolv hold, der deltog ved EM 2012, men ikke er kvalificeret i forvejen. Der blev trukket lod 16. december 2012. Holdene var blevet seedet i to lag, hvor holdene i øverste lag spillede returkampen på hjemmebane.

Seedning

Resultater 
Det førstnævnte hold havde hjemmebane i første kamp og det andet i returkampen. De otte vindere kvalificerede sig til VM 2013. Kampene blev spillet  1./2. og 8./9. juni 2013.

Asien 
Tre hold har kvalificeret sig fra Asien:

Afrika 
Fire hold har kvalificeret sig fra Afrika:

Panamerika 

Fire hold har kvalificeret sig fra Panamerika:

Oceanien 
Ét hold har kvalificeret sig fra Oceanien:

Eksterne henvisninger 
Resultater
 Resultater fra den europæiske VM-kvalifikation, gruppespil  
 Resultater fra den europæiske VM-kvalifikation, playoff 
Andet
 Draw for World Championship Play-Off matches , European Handball Federation, 14. december 2012, læst 15. december 2012. 
 Danmark i øverste lag ved VM-lodtrækning , Dansk Håndboldforbund 15. december 2012, læst 15. december 2012.
 2013 WC Qual (Women), teamhandballnews.com, læst 15. december 2012 
 Samtlige 24 VM-nationer fundet , dhf.dk, læst 10. juni 2013

VM i håndbold
Håndbold i 2012
Håndbold i 2013
Fatou Bensouda

Fatou B. Bensouda (født 31. januar 1961) er en gambiansk advokat, der i 2012 blev udnævnt til chefanklager ved Den Internationale Straffedomstol.

Kildehenvisninger og referencer

Eksterne henvisninger 
 The Deputy Prosecutor (Prosecutions) , International Criminal Court

Jurister
Personer fra Banjul
Kramfors kommun

Kramfors kommun ligger i det svenske län Västernorrlands län i landskapet Ångermanland i landsdelen Norrland. Kommunen har grænser til nabokommunene Härnösand, Sollefteå og Örnskjöldvik. Kommunens administrationscenter ligger i  byen Kramfors.

Geografi
Kramfors kommune har en stærkt indskåret kyst med mange øer som falder brat til Østersøen og Kvarken, og skovklædt morænelandskab i indlandet. Kystområdet udgør en del af verdensarsvområdet Höga Kusten. Ångermanelven løber gennem kommunen og munder ud i havet gennem et bredt estuar. Högakustenbron er en hængebro over elven mellem Härnösand og Kramfors kommuner, og har med  	1.210 meter  Sveriges længste brospænd; Den totale længde er  	1.867 meter. Sandöbron krydser også elven, og var mellem 1943 og 1964 verdens længste betonbro af sin slags.

E4 går gennem kommunen. Kramfors er forbundet til det svenske jernbanenet med Ådalsbanan. Kramfors-Sollefteå flygplats har daglige forbindelser til Stockholm.

Byer
Kramfors kommune havde tolv byer i 2005.
I tabellen vises antal indbyggere per 31. december 2005.

Eksterne kilder og henvisninger

Offisiell hjemmeside for kommunen
Nettstedet kramforsbygder.com, hjemmesider for de ulike tettstedene og bygdene i Kramfors kommune.

Kommuner i Västernorrlands län
Kramfors

Kramfors er en by som ligger i Västernorrlands län i Ångermanland i  Sverige. Kramfors er administrationscenter for Kramfors kommun. I 2010 havde byen 5.990 indbyggere. Byen er venskabsby med den danske by, Varde.

Kramfors fik bystatus i 1947 og ligger ved Ångermanälven. Byen er opkaldt efter Christoffer Kramm som i 1742 byggede et vandmølledrevet savværk i Sqvällsån (Kramforsån) Træindustri har historisk set spillet en vigtig rolle for kommunen.
Den russiske befrielseshær

Den russiske Befrielseshær (, , forkortet med kyrillisk skrift som РОА, på latinsk skrift som ROA, også kendt som Vlasovs hær) var en gruppe af overvejende russiske styrker, der kæmpede under tysk kommando under Anden Verdenskrig. Hæren blev ledet af Andrej Vlasov, en afhoppergeneral fra den Røde Hær, og medlemmer af hæren bliver ofte omtalt som Vlasovtsy (). I 1944 blev styrken kendt som Komiteen til befrielsen af folkene i Ruslands væbnede styrker (, ВС КОНР, latiniseret VS-KONR).

Andrej Vlasov prøvede at forene russerne imod kommunismen og den sovjetiske leder Joseph Stalin med det mål at kæmpe på Nazitysklands side for at befri Rusland. De frivillige var hovedsageligt sovjetiske krigsfanger, men indbefattede også russiske emigranter (hvoraf nogle var veteraner fra den antikommunistiske hvide hær fra Den Russiske Borgerkrig). Den 14. november 1944 blev hæren officielt omdøbt til de væbnede styrker i Udvalget for befrielsen af folkene i Rusland, med KONR som hærens politiske organ. Den 28. januar 1945 blev det officielt erklæret, at de russiske divisioner ikke længere var en del af den tyske hær, men ville direkte være under ledelse af KONR.

Distinktioner 1942-1945

Kilde:

Referencer

Ekstern henvisning
 History of the Russian Liberation Movement 

Sovjetunionen under 2. verdenskrig
Tyskland under 2. verdenskrig
Sterol

Steroler er en klasse organiske forbindelser som forekommer naturligt i både planter og dyr. De er en vigtig undergruppe steroider. Et kostsupplement med højt indhold af fytosteroler sænker kroppens niveau af cholesterol.

Klassificering og struktur 

Steroler er steroidealkoholer. Oftest er en hydroxylgruppe (HO-) i 3-position i A-ringen, eventuelt i en alternativ position. Steroler fra planter kaldes fytosteroler og steroler fra dyr kaldes zoosteroler.

Se også 

 Anabole steroider
 Sex-steroider

Eksterne links 

 Phytosterols. Micronutrient Information Center
 Hvedekim styrker dit kredsløb. Helse nyt 

Steroider
Ernæring
News International

News International (NI Group Limited) er udgiver af The Times, The Sunday Times, The Sun og nyhedsdivisionen af News Corporation i Det forenede Kongerige. Frem til juni 2002 hed det News International plc. Den 31. maj 2011 skiftede selskabet navn fra News International Limited til NI Group Limited.

Noter 

Aviser fra Storbritannien
Trosartiklerne (Frelsens Hær)

Trosartiklerne eller læresætningerne er 11 kortfattede læresætninger, som blev formuleret i 1878. Alle medlemmer af Frelsens Hær skriver under på disse læresætninger ved indmeldelsen. I læresætningerne bekræftes troen på Bibelen, den treenige Gud (Gud Fader, Jesus Kristus og Helligånden, at mennesket faldt fra en uskyldig til en skyldig tilstand, at Jesus sonede for hele verdenens synder, at frelse kræver anger, tro og genfødsel ved Helligånden, at sjælen er udødelig, dommedag, himmel og helvede.

Se også 
 Bekendelsesskrift
 Frelsens Hær

Eksterne henvisninger 
 Frelsens Hærs 11 trosartikler 

 

Trosbekendelser
Coty

Coty er global parfumeproducent, der blev grundlagt i Paris i 1904. Dets primære produkter er parfumer og hud- og kropsplejeprodukter. Firmaet er kendt for sit samarbejde om udvikling af parfumer med designere og kendte.

Noter 

Kosmetikvirksomheder fra Frankrig
Osho (Bhagwan Shree Rajneesh)

Osho (Chandra Mohan Jain, født 11. december 1931, død 19. januar 1990) var en indisk mystiker, spirituel lærer og underviser i filosofi.

Noter

Eksterne henvisninger 

Mystikere
Personer fra Indien
Perez Hilton

Perez Hilton (Mario Armando Lavandeira, Jr., født 23. marts 1978), hvis nom de plume er et ordspil på "Paris Hilton", er en amerikansk blogger og tv-personlighed. Hans blog, perezhilton.com (tidligere pagesixixsix.com), er kendt for indlæg med sladder om de kendte. Han er også kendt for skrive kommentarer på de billeder, han uploader.

Noter

Eksterne henvisninger 

 perezhilton.com

Bloggere fra USA
Stacey Q

Stacey Q (kunstnernavn for Stacey Lynn, født 30. november 1958, Fullerton, CA) er en amerikansk popsanger, danser og skuespillerinde. Hun er bedst kendt for sin single, "Two of Hearts" fra 1986.

Noter

Eksterne henvisninger 
 Music.com
 Stacey Q's MP3-side
 Stacey Q på billboard.com

Sangere fra USA
September (hardrockgruppe)

September var en dansk hardrockgruppe deres første og eneste album, Many a Little udkom på Tripple Music 1995.

På albumcoveret til gruppens album Many a Little er gengivet et maleri af kunstneren Lars Helweg, "Damen med flaskerne", der også i 2012 blev anvendt på coveret til "Lukas Graham" det selvbetitlede debutalbum af den danske soul-popgruppe Lukas Graham.
Lars Helweg malede billedet i 1992, originalen hænger på Café Wilder på Christianshavn. Den nøgne kvinde på maleriet er den svenske skuespiller Anita Ekberg. Fotografiet, der er blevet brugt som forlæg af maleren, stammer fra et Playboy-magasin i 1956.

Medlemmer 
 Thomas Melbye-Hansen Sanger
 Lasse Frederiksen Bas
 Martin Christensen Trommer
 Bo Louring Mortensen Guitar
 Mik Swenson Producer

Diskografi 
 Many a Little udkom på Tripple Music 1995
 "D" Matchbox Knight Part 1
 Silicon Age
 Many A Little
 S.I.K.
 My Sweet Little Virtual Realentina
 Ink
 Elephant Song
 Medical Dream
 James Dean
 Merc
 Wishful Sea

Kilder 

Heavy metal-grupper
Musikgrupper fra 1995
De små synger

De små synger er en sangbog med børnesange, oprindelig redigeret af Margrethe Lønborg Jensen, hvis tekst i de fleste tilfælde, hvor sangene findes i flere udgaver, er den variant, der kendes i dag. De små synger findes i mange forskellige udgaver af forskellig længde og er i senere oplag redigeret af Gunnar Nyborg-Jensen. I den komplette version, med 134 sange, er den dog stort set uændret siden 1. oplag fra 1948, med tegninger af Bitte Böcher og med en dreng med strågult hår og dybrøde kinder på omslaget. Luksusudgaven er forsynet med noder, der annonceres som "den allerførste nodelære". 

De små synger anses som en klassiker og indgår i kulturkanonen fra 2005.

Nyere udgivelser 
 De små synger - 125 børnesange for de mindste, s. 88. København: Høst og Søn, 1993, 

 Jubilæums Cd: 1998 De små synger - 50 børnesange for store og små: Bearbejdet af Søren Nyborg-Jensen med Fuzzy, Hugo Rasmussen, Christina von Bülow, Benita Haastrup og 4. u fra Sankt Annæ Gymnasium. Producer: Jacob Mangwana Haagendal. Høst & Søn HS8714195526, UPC/EAN:9788714195526
 Jubilæums Cd2: 2008 De små synger 2, endnu 50 børnesange for store og små, bearbejdet af Søren Nyborg-Jensen med Fuzzy, Hugo Rasmussen, Christina von Bülow, Benita Haastrup og 6. og 7. klasser fra SAG. Produceret af Jacob Mangwana Haagendal
 De små synger julen ind. 1999. En samling af julesange fra bogen De små synger. Arrangeret af Jørgen Lauritsen og produceret af Jacob Mangwana Haagendal.
 De små synger fylder 70 år i 2018, og i den anledning udkommer den klassiske sangbog i nyt format og med becifringer.

Indhold 
(Ukomplet)
 01 - "Se min kjole"
 02 - "Se den lille kattekilling"
 03 - "Mæ, siger det lille lam"
 04 - "Oles nye autobil"
 05 - "På en grøn bakketop"
 06 - "Verden er så stor, så stor"
 07 - "Nissen er en kunstig mand"
 08 - "Abel Spendabel"
 09 - "Se min smukke, nye dukke"
 10 - "Lille føl"
 11 - "Husbonden sender Lasse ud"
 12 - "Jeg ved en lærkerede"
 13 - "Mæ, bæ, hvide lam"
 14 - "Alverdens fugle og dyr"
 15 - "En lille frø i mosen sad"
 16 - "Sur, sur, sur"
 17 - "Der står en gammel lirekassemand"
 18 - "Pjerrot og månen"
 19 - "Lille Peter Edderkop"
 20 - "Bjerget i skoven"
 21 - "En lille nisse rejste"
 22 - "Jeg en gård mig bygge vil"
 23 - "Der bor en bager"
 24 - "Haren hist i grøften"
 25 - "Nede i fru Hansens kælder"
 26 - "Hvem er det der banker"
 27 - "Ole sad på en knold og sang"
 28 - "Lille Lise"
 29 - "Per Spillemand"
 30 - "Og fire små grise"
 31 - "Mors lille Ole"
 32 - "Abc"
 33 - "Sørens far har penge"
 34 - "Hør den lille stær"
 35 - "Ti små cyklister"
 36 - "Her bygger jeg et hus"
 37 - "Hvem mon bor i hytten der?"
 38 - "Her er soen, sikken en"
 39 - "Danse, danse dukke min"
 40 - "Jeg var forleden på tur"
 41 - "Oldemor ugle"
 42 - "I skoven skulle være gilde"
 43 - "Velkommen til koncerten her"
 44 - "Sangen om Nikolaj"
 45 - "Syv arbejdsvante dværge"
 46 - "I skovens dybe stille ro"
 47 - "Når småbørn klynker ved aftenstide"
 48 - "Bonden gik i skoven"
 49 - "Den lille Ole med paraplyen"

Sangbøger fra Danmark
Børnesange
Kulturkanonen
Hadsund Posthus

Hadsund Posthus eller Hadsund Distributionscenter er et postdistributionscenter på Himmerlandsgade i Hadsund. Tidligere var det også et posthus. Alt postomdeling i 9560 Hadsund, 9550 Mariager og 8970 Havndal foregår med udgangspunkt fra Hadsund Posthus.

Den 13. marts 2007 lukkede postekspeditionen i posthuset, og personalet blev virksomhedsoverdraget til en nyindrettet postbutik i SuperBrugsen på Himmerlandsgade. Det skyldtes flere års fald i posthusets omsætning. Den 26. november 2014 åbnede Post Danmark endnu en postbutik i Hadsund, denne gang i Bog & idé på Storegade. Det skyldes den stigene nethandel.

Postbygningen er på 1000 kvadratmeter og bygget i gule teglsten med facade i aluminium og hærdet glas, Posthuset blev bygget i 1971 og blev indviet af borgmester Tage Jespersen og daværende postmester O. H, Nedergård Jensen i september 1971. Byggeriet kostede 1,7 millioner DKK. Posthuset har distributionscenter, postomdeling og pakkebokse, beskæftiger i alt 35 ansatte.

Hadsund Posthus blev 1. september 2015 købt af SuperBrugsen i Hadsund. Dog fortsætter Post Danmark med at være i bygningen som lejere.

Hadsunds første postkontor 
Det første postkontor blev oprettet i 1873 hos en købmand i Storegade 12, men da Hadsund Nord Station blev indviet i 1900 flyttede postkontoret dertil. Dog kun kortvarigt, for allerrede i 1906 flyttede postkontoret op på Torvet i det dengang nye posthus.

Hadsunds første posthus 
Hadsunds første posthus lå på Torvet i Hadsund, det blev bygget og taget i brug 1906. Posthuset blev brugt til efteråret 1967 da det nye og meget større posthus stod færdig på Himmerlandsgade 10. Det gamle posthus på torvet blev i 1968 indrettet som diskotek i overtagen, og børnehave i bunden. Bygningen blev nedrevet i 2000. Et par måneder efter nedrivningen påbegyndte Lejerbo et nyt byggeri der blev opført der hvor posthuset og Hadsund Bryggeri havde ligget. De nye lejligheder i 3 etager fik facade ud til Torvet og gaden Torvet ligesom posthuset havde. I dag er der intet tilbage af det gamle posthus eller ølbryggeri.

Litteratur 
 Lise Andersen, Erling Gammelmark og Heino Wessel Hansen, Hadsund – en by bliver til, Hadsund Egns Museum 2004. 
 Hadsund – fra ladested til industriby, af Vibeke Foltmann m.fl., udgivet af Sparekassen Hadsund 1983, 
 Aase M. Pedersen Livet omkring en bro, Hadsund Bogtrykkerri/Offset Aps. 
 Lise Andersen Foreningsliv i Hadsund 1884-1994, udgivet af Hadsund Håndværker og Borgerforening 1994. 
 Arne Lybech, Hadsund Bogen 2010, december 2010. 
 Arne Lybech, Hadsund Bogen 2011, november 2011. 
 Arne Lybech, Hadsund Bogen 2012, november 2012. 
 Henrik Bugge Mortensen, Danmarks Smukkeste Fjord, 1995. 
 Henrik Bugge Mortensen, Danmarks Smukkeste Fjord 2, 2000. 
 Henrik Bugge Mortensen, På Strejftog I Himmerland , 1996.

Galleri

Kilder 

Posthus
Etableret i 1906
Posthuse i Danmark
Kvarken

Kvarken () eller Norra kvarken er det ørige havområde mellem Umeå i Nord-Sverige og Vasa i Nord-Finland hvor Bottenviken danner en indsnævring.

I Sverige skelner man mellem en Norra- og Södrakvarken (nordlige og sydlige). Södrakvarken () er sundet mellem Åland og det svenske fastland. Med Kvarken menes almindeligvis Norrakvarken. Man hører også Västra og Östrakvarken; Västrakvarken er da sundet mellem Umeå og Holmön, mens Östrakvarken er hovedsundet ud for Holmön/Ängesön.

Kvarken med skærgården på begge sider blev i 2006 indlemmet i verdensarvsområdet Höga kusten, og fik navnet Höga kusten og Kvarken skærgård.

I Finland ligger Kvarken i de 5 kommuner: Korsholm, Korsnäs, Malax, Vaasa og Vörå, der alle ligger i landskabet Österbotten. Flere af kommunerne i   området har et svensktalende flertal.

Eksterne kilder og henvisninger

 Kvarkens naturguide
 Kvarkens skærgård

Østersøen
Sveriges geografi
Finlands geografi
Engelbert 1. af Köln

Engelbert von Berg, senere betegnet som den hellige (født 1185 eller 1186, død 1225) var som Engelbert I ærkebiskop af Köln og hertug i Hertugdømmet Westfalen fra 1216 til 1225 og greve af Berg fra 1218 til 1225.

Under sin planmæssige udvidelse af territoriet til Hertugdømmet Westfalen kom han i konflikt med de verdslige herskere. Striden kulminerede i drabet på ærkebiskoppen ved Gevelsberg, begået af en westfalsk adelig inden for en fraktion, der blev ledet af hans nevø Friedrich von Isenberg.

Referencer 

Ærkebiskopper
Köln
Herrens Lovbog

Herrens Lovbog er en helligskrift i Jesu Kristi Kirke af Sidste Dages Hellige (Strangiter), som ifølge trossamfundets profet James Strang angiveligt havde oversat fra Labans plader, som nævnes i Mormons Bog. Strang påstod at have oversat bogen vha. Urim og Tummim, som Joseph Smith angiveligt havde brugt til at oversætte de 116 forsvunde sider i Mormons Bog. -Og som Mormonkirken nu påstår også blev brugt til at oversætte resten af Mormons Bog. Herrens Lovbog beskriver grundlæggelsen af et mormonsk kongerige, i hvilket profeten regerer som konge over Guds rige på jord. Bogen indeholder også andre åbenbaringer og lærdomme, som ikke findes andre steder. Strang profeterede, at Herrens Lovbog havde været i Pagtens Ark, men var så hellig, at den var blevet holdt hemmelig og glemt, før Strang fandt og oversatte den. Strangitmormonerne tror, at Herrens Lovbog er den bog, som nævnes i Bibelen fx Galaterne 3:10. De tror også, at Herrens Lovbog er Judas træ, som nævnes i Bibelen Ezekiels Bog 37:19. I de fleste andre mormonkirker tror man, at Judas træ repræsenterer Bibelen. Herrens Lovbog anerkendes hverken af Mormonkirken eller Kristi Samfund. 
Der var 7 vidner, foruden Strang, som påstod at have set og rørt Strangs plader. Selvom nogle af disse vidner sidenhen forlod Strangs kirke, benægtede ingen af dem nogensinde deres vidnesbyrd om Herrens Lovbog. Der er ingen, der ved, hvor disse plader befinder sig nu, og om de rent faktisk fandtes. Bogen blev udgivet to gange i løbet af Strangs liv i 1851 og i 1856. Herrens Lovbog indeholder sin egen version af De 10 bud, hvor det fjerde bud er: Du skal elske din næste som dig selv.

Referencer

Eksterne henvisninger 
 Herrens Lovbog fra 1851
 Herrens Lovbog fra 1856 

Litteratur i 1851
Mormonismen
Hellige skrifter
C.B. Fry

Charles Burgess Fry, kendt som C.B. Fry (født 25. april 1878, død 7. september 1956), var et engelsk universalgeni. Han var en fremragende sportsmand, politiker, diplomat, underviser, forfatter, forlægger og redaktør, som måske bedst huskes for sin karriere som cricketspiller.

Blandt Frys sportslige højdepunkter var landsholdskarrieren i både cricket og fodbold, deltagelse i FA Cup-finalen i fodbold for Southampton F.C. samt en tangering af den daværende verdensrekord i længdespring. På sine ældre dage blev han noget svagelig, men han hævdede til langt op i halvfjerdsårsalderen, at han fortsat kunne lave sit festtrick: Fra stående position at springe baglæns op og sidde på en kamin.

Noter

Eksterne henvisninger 
 

Cricketspillere fra England
Fodboldspillere fra England
Tennisspillere fra England
Længdespringere fra England
Höga kusten og Kvarken

Höga kusten og Kvarkens skærgård er et UNESCO Verdensarvsområde i Sverige og Finland.

Höga kusten () er et kyst- og havområde i Västernorrlands län (Kramfors kommun  og Örnsköldsviks kommun) i Sverige og fra 2006 også i Österbotten på vestkysten af Finland. Höga kusten blev verdensarvområde i år 2000 og omfattede 1.425 km² beskyttet område. I Området ligger også Skuleskogen Nationalpark.

Siden den sidste istid har en samlet landhævning på 800 meter skabt et særpræget landskab med blandt andet høje klipper. Området skal have været beboet i mindst 7.000 år. Finlandskysten er ikke så høj, men har store flader.

På et møde i UNESCO i juli 2006 i Vilnius blev verdensarvsområdet udvidet til også det finske område Kvarkens skærgård. Dette fordoblede verdensarvsområdets areal, der nu er på 3.369 km², og ansvarsområde både for Sverige og Finland. Skærgården har mere end 5-600 øer og landhævingen foregår fortsat med en af de højeste hastigheder i verden.

Den finske del er det første finske naturområde, der er med på verdensarvslisten.

Eksterne kilder og henvisninger 

 Det svenske Riksantikvarembedes side om Höga kusten 
 UNESCOs omtale av verdensarvstedet (engelsk)
 High Coast Sweden - Visitor Guide
 Skuleskogen Nationalpark website 
 Skule Mountain - Visitor Guide 
 Ulvön Island - Visitor Guide 

Verdensarvsområder i Sverige
Verdensarvsområder i Finland
Verdensarv fra 2006
Västernorrlands läns geografi
Västra Finlands län
Søsand

Søsand (tysk Seesand) var et højsande, beliggende cirka 10 kilometer syd for Amrum og 12 kilometer vest for hallig Hoge i Nordfrisland i det sydvestlige Sønderjylland. Søsand var op til 2,5 kilometer lang og 900 meter bred. I en kort tid var der klitbevoksning, hvormed sandbanken i en periode blev til en lille klit-ø.

I juli 1801 oprettede den danske regering et sømærke på højsandet. Søsand Båke var omtrent 16 meter høj og kunne ses i klart vejr på 16 km afstand. Oppe i båken var der indrettet et redningsrum, for dem, der strandende på sandet uden at kunne nå Amrum ved egen hjælp. Denne båke var i 1900-tallet den eneste sømærke på ydersiden af grundene immellem Amrum og Ejdersted og dermed af stor betydning som vejledning ved indejlingen i løbene syd for Amrum.

I Sommeren 1852 plantede vandbygningsdirektør E. R. Grove med tilladelse af kaptajnløjtnant Otto Chr. Hammer marehalm på ydergrunden for at give den bagliggende kyst beskyttelse under stormfloder. Klitterne blev dog sløjfet, efter at en stormflod i januar 1855 gik over sandet.

Efter 1900 forsvandt sandbanken i vadehavet. I nærheden ligger i dag sandbanken Japsand.

Eksterne henvisninger 

 Søsand på et Sydslesvigkort fra 1933

Noter 

Nordfrisland
Nordfrisiske Øer
Højsande
Tidligere øer
Rivemand

En rivemand var en ufaglært eller pensioneret arbejdsmand, der arbejdede med en rive. Betegnelsen kan muligvis også være blevet brugt om en rivemager, der arbejdede med at fremstille høstriver af træ.

Referencer 

Håndværk
Dronning Elisabeth

Dronning Elisabeth eller Dronning Elizabeth kan henvise til flere dronninger med dette navn:

Regerende dronninger

England/Storbritannien 
 Elizabeth 1. af England (1533–1603), regerende dronning af England 1558–1603
 Elizabeth 2. af Storbritannien (1926–2022), regerende dronning af Det Forenede Kongerige Storbritannien og Nordirland 1952–2022

Ikke-regerende dronninger

Belgien 
 Elisabeth af Bayern (1876–1965)

Bøhmen 
 Elisabeth Rikissa af Polen (1286–1335)
 Elisabeth af Bøhmen (1292–1330)
 Elisabeth af Bøhmen (1358–1373)
 Elizabeth Stuart (1596–1662)
 Elisabeth af Bayern (1837–1898)

Danmark/Norge/Sverige 
 Elisabeth af Habsburg (1501–1526)

England/Storbritannien 
 Elizabeth Woodville (1437–1492)
 Elizabeth af York (1487–1503)
 Elizabeth Bowes-Lyon (1900–2002)

Grækenland 
 Elisabeth af Rumænien (1894–1956)

Polen 
 Elisabeth Rikissa af Polen (1286–1335)
 Elisabeth af Bosnien (1340–1387)
 Elisabeth af Habsburg (1436–1505)
 Elizabeth af Habsburg (1501–1526)

Portugal 
 Elisabeth af Aragonien (1271–1336)

Rumænien 
 Elisabeth af Wied (1843–1916)

Skotland 
 Elizabeth de Burgh (1289–1327)

Ungarn 
 Elisabeth af Bosnien (1340–1387)
 Elisabeth af Bayern (1837–1898)

Se også 
 Kejserinde Elisabeth
 Fyrstinde Elisabeth
 Elisabeth, dansk prinsesse (nummer otte i tronfølgen).
 Elisabeth Helene von Vieregg, dansk grevinde og Frederik 4.'s hustru til venstre hånd.